Ifølge historiker Øystein Sørensen var bladet «det mest kritiske, opposisjonelle og frittalende organet i NS-sammenheng under okkupasjonen», prega av kritikk av den nasjonale linja, korrupsjon i NS og det som ble sett på som en kapitalistisk tendens i NS. Avisa ble dermed et radikalt opposisjonsorgan som sto i et motsetningsforhold til den kristenkonservative, mer moderate og norskorienterte politikken til NS-ledere som Vidkun Quisling, Rolf Jørgen Fuglesang og Gulbrand Lunde.